Rusia a desfăşurat între 15.000 şi 25.000 de militari la granița cu Ucraina, estimează SUA.
SUA estimează că Rusia a desfăşurat între 15.000 şi 25.000 de militari în peninsula Crimeea şi la frontiera cu Ucraina. Diplomat american: "Rusia are mai multe trupe staţionate la graniţa cu Ucraina acum decât în orice alt moment începând din 2014". Courtney Austrian: "Cerem încă o dată Rusiei să explice mărimea, structura şi scopul acestei activităţi".
Courtney Austrian, însărcinatul cu afaceri al SUA, a declarat că Rusia a desfăşurat între 15.000 şi 25.000 de militari în peninsula Crimeea şi la frontiera cu Ucraina, potrivit estimărilor Statelor Unite.Astfel diplomatul american a sugerat că Moscova ar trebui să invite reprezentanţi străini să viziteze aceste teritorii pentru a atenua tensiunile."Potrivit informaţiilor obţinute din surse disponibile, Rusia are mai multe trupe staţionate la graniţa cu Ucraina acum decât în orice alt moment începând din 2014", a afirmat Courtney Austrian cu prilejul unei reuniuni online."Cerem încă o dată Rusiei să explice mărimea, structura şi scopul acestei activităţi", a adăugat Courtney Austrian, menţionând că explicaţia exerciţiilor de teren nu este suficientă.Faptul că Rusia a desfășurat trupele la granița cu Ucraina alimentează îngrijorările privind o nouă acutizare a tensiunilor în regiune. Moscova a anexat peninsula Crimeea după un referendum controversat în 2014, dar guvernele occidentale consideră în continuare Crimeea drept parte a teritoriului ucrainean.